CELEX: 32006R1758
Language: lv
Date: 2006-05-22
Title: Padomes Regula (EK) Nr. 1758/2006 ( 2006. gada 22. maijs ), ar ko īsteno Nolīgumu vēstuļu apmaiņas veidā starp Eiropas Kopienu un Malaiziju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai, un ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu

1.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 335/1
            
         
      PADOMES REGULA (EK) Nr. 1758/2006
   (2006. gada 22. maijs),
   ar ko īsteno Nolīgumu vēstuļu apmaiņas veidā starp Eiropas Kopienu un Malaiziju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai, un ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Ar Padomes Regulu (EEK) Nr. 2658/87 (1) ir izveidota preču nomenklatūra, turpmāk – “Kombinētā nomenklatūra”, kā arī noteiktas kopējā muitas tarifa līgtās nodokļu likmes.
            
         
               (2)
            
            
               Ar Lēmumu 2006/862/EK (2006. gada 22. maijs), lai noslēgtu Nolīgumu vēstuļu apmaiņas veidā starp Eiropas Kopienu un Malaiziju atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai (2), Padome Kopienas vārdā ir apstiprinājusi iepriekš minēto nolīgumu nolūkā noslēgt sarunas, kas sāktas saskaņā ar VVTT 1994 XXIV panta 6. punktu.
            
         
               (3)
            
            
               Tādēļ būtu atbilstīgi jāgroza Regula (EEK) Nr. 2658/87,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikuma Otro daļu “Muitas nodokļu saraksts” groza, kā norādīts šīs regulas pielikumā.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 22. maijā
      
         
            Padomes vārdā —
         
            priekšsēdētājs
         
         J. PRÖLL
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 838/2006 (OV L 154, 8.6.2006., 1. lpp.).
   
      (2)  Skatīt šā Oficiālā Vēstneša 38. lpp.
   
      PIELIKUMS
      Neskarot noteikumus par Kombinētās nomenklatūras interpretāciju, ražojumu apraksts ir pievienots tikai norādei, jo šā pielikuma nolūkos koncesijas ir noteiktas, izmantojot KN kodus, kas bija spēkā šīs regulas pieņemšanas laikā. Ja ir norādīti ex KN kodi, koncesijas nosaka, pamatojoties gan uz KN kodu, gan attiecīgo aprakstu.
      Noteiktajā laikposmā Regulas (EEK) Nr. 2658/87 I pielikuma otrajā daļā “Muitas nodokļu saraksts” piemēro šādas nodokļa likmes:
      
         
                     KN kods
                  
                  
                     Apraksts
                  
                  
                     Nodokļa likme
                  
               
                     “1511 90 19
                  
                  
                     Palmu eļļas cietās frakcijas – rafinētas vai nerafinētas, bet bez ķīmiskā sastāva izmaiņām, iepakojumā virs 1 kg
                  
                  
                     Piemēro samazinātu likmi 10,0 % (1)
                     
                  
               
                     8525 40 99
                  
                  
                     Pārējie videokameru magnetofoni, izņemot tādus, kas spēj ierakstīt skaņu un attēlus tikai ar televīzijas “kameru”
                  
                  
                     Īstenota ar Padomes Regulu (EK) Nr. 2114/2005
                  
               
      
         (1)  Iepriekš minētā zemākā likme jāpiemēro trīs gadus vai līdz dienai, kad, īstenojot Dohas attīstības programmu, sasniedz minēto tarifu līmeni, atkarībā no tā, kurš nosacījums izpildās ātrāk.”